text: अभिनेता संजय दत्त की बायोपिक का टीजर रिलीज हो गया है. टीजर की शुरुआत में संजय दत्त बने रणबीर कपूर को जेल से निकलते हुए दिखाया गया है. इसमें वो अपनी जिंदगी में आए उतार-चढ़ाव के बारे में बताते हैं. रणबीर अपने एक डायलॉग में कहते हैं कि एक वक्त ऐसा था जब वो पूरी तरह ड्रग्स के नशे में डूब चुके थे. डॉक्टर्स ने जवाब दे दिया था. लेकिन उन्होंने हार नहीं मानी, फिर से उठकर जब खड़े हुए तो तहलका मचा दिया. यूं तो संजय दत्त की कहानी में कई उतार चढ़ाव हैं, लेकिन राजू हिरानी ने इस कहानी को अपना ही अंदाज दिया है. संजय दत्त इस टीजर में कई अलग-अलग अंदाज में दिख रहे हैं.